Број: 03-579/17

Датум: 16.10.2017. године

На основу члана 125. став 1. алинеја 2. Правила Бањалучке берзе број 01-УО-756/12 од 16.11.2012. године и 01-УО-537/14 од 05.09.2014. године, директор Берзе доноси

**Р Ј Е Ш Е Њ Е**

**о привременом заустављању трговања**

1. Хартијама од вриједности ознакe INVP-R-A емитента ЗМИФ у преобликовању Инвест нова фонд а.д. Бијељина привремено се зауставља трговање.
2. Мјера из тачке 1. се примјењује до отклањања узрока због којег је мјера изречена.
3. Рјешење ступа на снагу даном доношења.

### **О б р а з л о ж е њ е**

Централни регистар хартија од вриједности, дописом број 01-13325/17 од 17.10.2017. године, обавијестио је Бањалучку берзу да је за емитента из тачке 1. диспозитива у току поступак регистрације друге емисије хартија од вриједности – смањење основног капитала. С обзиром на то, Централни регистар ће 17.10.2017. године извршити упис забране права располагања горе наведеним хартијама од вриједности на рачунима власника хартија од вриједности ознаке INVP-R-A. Блокада ће трајати до окончања поступка регистрације.

Сходно наведеном, ријешено је као у диспозитиву.

 **Директор**

 **Милан Божић**

ПРАВНА ПОУКА:

Против ове одлуке дозвољена је жалба Комисији за хартије од вриједности Републике Српске у року од 8 дана од дана пријема одлуке.

Достављено:

* Комисији за хартије од вриједности РС
* Члановима Бањалучке берзе
* Емитенту
* Архиви